Deċiżjoni tal-kummissjoni
tal-20 ta’ Diċembru 1989
li tfassal lista ta’ pajjiżi terzi mil-liema l-Istati Membri jawtorizzaw l-importazzjoni ta’ semen friżat ta’ annimali domestiċi ta’ l-ispeċi bovina
(90/14/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 88/407/KEE ta’ l-14 ta’ Ġunju 1988 li tippreskrivi l-ħtiġiet fis-saħħa ta’ l-annimali applikabbli għall-kummerċ intra-Komunitarju u l-importazzjoni ta’ semen friżat minn annimali domestiċi ta’ l-ispeċi bovina [1], u partikolarment l-Artikolu 8 ta’ dan;
Billi, sabiex titfassal lista ta’ pajjiżi terzi mil-liema l-Istati Membri tista’ tawtorizza importazzjoni ta’ semen, huwa xieraq li jittieħed kont l-ewwel net tal-lista tal-pajjiżi terzi mil-liema l-Istati Membri jawtorizzaw importazzjonijiet ta’ annimali tal-fart, it-tieni ta’ pajjiżi terzi li jesportaw tradizzjonalment semen lill-Komunità u finalment ta’ l-istat magħruf ta’ saħħa ta’ l-annimali ta’ dawn il-pajjiżi;
Billi, waqt li jiġu rispettati l-limitazzjonijiet li joħorġu mill-adozzjoni tal-lista, importazzjonijiet ta’ semen għandhom jibqgħu jiġu suġġetti għad-disposizzjonijiet nazzjonali rigward spezzjonijiet ta’ saħħa u veterinarji sakemm u safejn m’humiex diġà suġġetti għal miżuri protettivi ta’ saħħa Komunitarji;
Billi miżuri oħra tal-Komunità jibqgħu jiġu adottati rigward importazzjoni ta’ semen; billi l-Kummissjoni qed tkompli x-xogħol ta’ preparazzjoni ta’ dawn il-miżuri b’veloċità meħtieġa; billi sadattant huwa neċessarju li jittieħed l-ewwel pass fit-tfassil ta’ lista ta’ pajjiżi terzi minn liema Stati Membri jawtorizzaw importazzjoni ta’ semen sabiex jevitaw taħwid fil-kummerċ;
Billi l-miżuri previsti f’din id-Deċiżjoni huma bi qbil ma’ l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-importazzjoni ta’ semen friżat ta’ annimali domestiċi ta’ l-ispeċi bovina huwa permess biss minn dawk il-pajjiżi terzi li jidhru fil-lista ta’ l-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, fl-20 ta’ Diċembru 1989.